Benedikt Gíslason , bankastjóri Arion banka , og Ásgeir Reykfjörð aðstoðarbankastjóri og félög þeim tengd keyptu í dag hlutabréf í Arion banka fyrir um 230 milljónir króna . Þetta kemur fram í tilkynningu til Kauphallarinnar . Í tilkynninguni segir að Benedikt hafi keypt 400 þúsund hluti persónulega og félagið Brekkuás ehf. , keypti 1,6 milljónir hluta . Brekkuás er skráð í eigu eiginkonu Benedikts , Ragnheiðar Ástu Guðnadóttur , samkvæmt vef Creditinfo . Kaupin voru gerð á genginu 76,75 sem þýðir að ríflega 153 milljónir króna voru greiddar fyrir hlutina . Þá keypti Ásgeir 895 þúsund hluti í bankanum fyrir um 70 milljónir króna í gegnum félagið BVII ehf . BVII er í eigu Reykfjörð ehf. sem er svo i eigu Ásgeirs samkvæmt vef Creditinfo . Gengi bréfa í Arion banka stóð í 78,3 krónum á hlut í lok viðskipta í dag í 525 milljóna króna viðskiptum og hafði hækkað um 2,49% .